Teatavsti on iPhone üks ülimenukas Apple kompanii poolt toodetav nutifon, mille populaarsust kogu maailmas, kaasa arvatud Eestis, on võimatu alahinnata.  Seda ülipopulaarset vidinat on müüdud tegelikult ka venemaal ja edukalt, ent viimasel ajal on seal praktiliselt võimatu seda  aparaati enesele soetada. Milles siis asi, püüdis välja selgitada ajaleht "Kommersant" («Коммерсантъ»).    Ajaleht märgib, et peagi on uusaasta pidustused ukse ees, kuid iPhone kingituseks valimine on ilmvõimatu. Riiulid ettevõtetes, kes tegelevad mobiiltelefonide müügi hulgas ka iPhone turustamisega, on iPhone'idest tühjad. Seda nutifon'i pole võimalik mõistlikult leida ka venemaa internetikaubamajadest.    Ajalehe ajakirjanikud tegid mitmesuguseid katseid selle telefoni ostmiseks  erinevatest regioonidest ja erinevate netiressursside kaudu, kuid asjatult. Ei "Euroset" ega "Svjaznõi" netimüügi kaudu polnud võimalik iPhone'i 3G mudelit hankida. Ei 8 GB mahuga, mis venemaal maksab 20 000 rubla (ca 7 200 EEK), ega ka 16 GB isendit hinnaga 23 000 rbl (ca 8 300 EEK).    Vene suurtarnijad (МТС, «Вымпелком» и «МегаФон») selgitasid, et kõnetorude põud tuleneb sellest, et neid pole Apple'lt enam lihtsalt sisse ostetud kuivõrd nõudlus olevat väike. Paraku on selgitus naljakas, sest nõudlus on  ja laod on kaubast tühjaks ostetud. Seda viimast asjaolu omakorda müüjad tunnistavad.    iPhone 3G mudelit hakati Euroopas müüma 2008. aasta suvel. Venemaal algas 3G mudeli müük 2008. aasta oktoobrikuus. Suure ablava ja reklaamisära saatel alanud iPhone'de supermüük venemaal aga kukkus läbi ega saanud sisse oodatud hoogu. Seetõttu vähendasid vene diilerid järsult hankeid Apple'lt. Tagajärjeks on segadus vene diilerite ja Apple vahendustegevuses. Tulemuseks kauba puudumine.    Suvel  paiskas Apple üle Euroopa müüki uued iPhone mudelid - 3GS. Vene turul need puuduvad. Kas ja kuna 3GS mudelid vene turule pääsevad on seni täielikult ebaselge. Vene diilerid kaebavad iPhone uue mudeli liiga kõrge hinna üle ja soovivad taastada "vana" mudeli (3G) sissevedu venemaale. Apple aga keeldub seda tegemast ega tarni eelmise põlvkonna nutifone venemaale enam.    Kommersant küll väidab, et vanade mudelite taastarne on venemaale siiski võimalik. Eeldus on aga "vene ärile" kohane. Kõigepealt tuleb  Apple ja vene diilerite suhted uuesti üle vaadata ning läbi rääkida kõik teemad seoses uue põlvkonna (3GS) nutifonide võimalike müügitingimustega vene turul. Kui eeltoodu on paika saadud, siis on võimalik tarnida venemaale uuesti ka vanemaid "torusid".